Висенте Алейсандре
Форма

Превод от испански: Александър Муратов, Атанас Далчев, 1978

chitanka.info

Кракът отпечатва дребен

следата на своите пръсти

върху нежния морски пясък,

който вятърът дълго целува.

Вдига пясъка, носи го палав,

на моята гръд го слага

и в същия миг, още топли,

пет пъпки от плът усещам.

И кроткият жест на ръката,

с който мигом вятъра отблъсвам,

е сякаш отливка точна

на бързия крак побягнал.

Ала отминал нехайно,

отново се втурва ветрецът

и със ситен дъжд от пясък

кракът пада разпръснат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.